Forsætisráðuneytið hefur í dag látið birta svofellda auglýsingu um framboð og kjör forseta Íslands : Kjör forseta Íslands skal fara fram laugardaginn 28. júní 2008 . Framboðum til forsetakjörs skal skila til dóms - og kirkjumálaráðuneytisins , ásamt samþykki forsetaefnis , nægilegri tölu meðmælenda og vottorðum yfirkjörstjórna um að þeir séu kosningarbærir , eigi síðar en fimm vikum fyrir kjördag . Forsetaefni skal hafa meðmæli minnst 1500 kosningarbærra manna , en mest 3000 , er skiptist þannig eftir landsfjórðungum : Úr Sunnlendingafjórðungi ( þ.e. Skaftárhreppur , Mýrdalshreppur , Rangárþing eystra , Rangárþing ytra , Ásahreppur , Vestmannaeyjabær , Flóahreppur , Sveitarfélagið Árborg , Skeiða - og Gnúpverjahreppur , Hrunamannahreppur , Bláskógabyggð , Grímsnes - og Grafningshreppur , Hveragerðisbær , Sveitarfélagið Ölfus , Grindavíkurbær , Sandgerðisbær , Sveitarfélagið Garður , Reykjanesbær , Sveitarfélagið Vogar , Hafnarfjarðarkaupstaður , Garðabær , Sveitarfélagið Álftanes , Kópavogsbær , Reykjavíkurborg , Seltjarnarneskaupstaður , Mosfellsbær , Kjósarhreppur , Akraneskaupstaður , Hvalfjarðarsveit , Skorradalshreppur og Borgarbyggð sunnan Hvítár ) séu minnst 1.198 meðmælendur , en mest 2.396 . Úr Vestfirðingafjórðungi ( þ.e. Borgarbyggð vestan Hvítár , Eyja - og Miklaholtshreppur , Snæfellsbær , Grundarfjarðarbær , Helgafellssveit , Stykkishólmsbær , Dalabyggð , Reykhólahreppur , Vesturbyggð , Tálknafjarðarhreppur , Bolungarvíkurkaupstaður , Ísafjarðarbær , Súðavíkurhreppur , Árneshreppur , Kaldrananeshreppur , Strandabyggð og Bæjarhreppur ) séu minnst 69 meðmælendur , en mest 137 . Úr Norðlendingafjórðungi ( þ.e. Húnaþing vestra , Húnavatnshreppur , Blönduósbær , Sveitarfélagið Skagaströnd , Skagabyggð , Sveitarfélagið Skagafjörður , Akrahreppur , Fjallabyggð , Grímseyjarhreppur , Dalvíkurbyggð , Arnarneshreppur , Hörgárbyggð , Akureyrarkaupstaður , Eyjafjarðarsveit , Svalbarðsstrandarhreppur , Grýtubakkahreppur , Þingeyjarsveit , Skútustaðahreppur , Aðaldælahreppur , Norðurþing vestan Reykjaheiðar og Tjörneshreppur ) séu minnst 169 meðmælendur , en mest 339 . Úr Austfirðingafjórðungi ( þ.e. Norðurþing austan Reykjaheiðar , Svalbarðshreppur , Langanesbyggð , Vopnafjarðarhreppur , Fljótsdalshreppur , Fljótsdalshérað , Borgarfjarðarhreppur , Seyðis-fjarðarkaupstaður , Fjarðabyggð , Breiðdalshreppur , Djúpavogshreppur og Sveitarfélagið Hornafjörður ) séu minnst 64 meðmælendur , en mest 128 . Auglýsingin er gefin út samkvæmt lögum um framboð og kjör forseta Íslands , nr. 36 / 1945 , með síðari breytingum .